open-index/open-wikipedia-markdown huggingface dataset:
Staszówin piirikunta

**Staszówin piirikunta** () on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 71&nbsp;776. Piirikunta on jaettu kahdeksaan maalaiskuntaan, jotka ovat Bogoria, Łubnice, Oleśnica, Osiek, Połaniec, Rytwiany, Staszów ja niissä on kylien lisäksi viisi kaupunkia; Oleśnica, Osiek, Połaniec, hallintokeskus Staszów sekä Szydłów.

Staszówin piirikunnan pinta-alasta arviolta 27,9 prosenttia oli metsän peitossa vuonna 2018.

Staszówin piirikunnan työttömyysaste oli vuoden 2018 lopussa 6,7 prosenttia.

Vuoden 2019 lopussa Staszówin piirikunnassa arvioitiin olevan 71&nbsp;776 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 79&nbsp;470 ja sen ennakoidaan vuoteen 2050 mennessä pienenevän 55&nbsp;847 asukkaaseen. Alle 18-vuotiaiden arvioitiin vuoden 2019 lopussa muodostaneen 17,2 prosenttia piirikunnan väestöstä, työikäisten 60,8 prosenttia ja eläkeikäisten 22 prosenttia väestön keski-iän ollessa 42,2 vuotta. Elävänä syntyneiden määrä oli vuonna 2019 yhteensä 721 lasta.

## Lähteet
Esko Kähkönen

**Esko Olavi Kähkönen** (20. huhtikuuta 1927 Rovaniemi – 28. syyskuuta 2020 Rovaniemi) oli suomalainen toimittaja ja mäkihyppyvaikuttaja. Kähkönen valmistui Vierumäeltä liikunnanohjaaksi, ja hän siirtyi vuonna 1947 voimistelunopettajaksi Rovaniemen yhteislyseoon, jossa oli aiemmin itse opiskellut. Kähkönen ryhtyi Lapin Kansa -lehden urheiluavustajaksi, ja sitä tietä Yleisradion Rovaniemen toimituksen palvelukseen. Lapin radiosta hän jäi eläkkeelle 1990. Kähkönen oli pitkään Rovaniemen kaupunginvaltuustossa ja -hallituksessa kokoomuksen ryhmässä.

Kähkönen oli Ounasvaaran Hiihtoseuran puheenjohtaja ja kunniajäsen. Hän valmensi seuran mäkihyppääjiä ja varsinkin 1970-luvulla seura oli Suomen paras mäkihyppyseura. Muun muassa vuoden 1974 SM-kisojen suurmäen kilpailussa OH:n hyppäävät ottivat kilpailun seitsemän ensimmäistä sijaa.

Kähkönen oli mäkihyppytuomarina Sapporon olympialaisissa 1972. Hän oli myös selostamassa suurkisoja televisioon ja radioon yhdessä Pekka Tiilikaisen ja Paavo Noposen kanssa.

## Lähteet
Stormbom

**Stormbom** on muun muassa seuraavien suomalaisten henkilöiden sukunimi:

* Charles Stormbom  (1898–1955), jalkapalloilija
* Fredrik Stormbom (1908–1968), panimoalan toimitusjohtaja 
* Håkan Stormbom (1928–1988), jääkiekkoilija
* Irma Stormbom (1917–1985), panimoalan toimitusjohtaja ja teollisuusneuvos
* Nils-Börje Stormbom (1925–2016), kirjailija, kääntäjä ja toimittaja
* Sirkka Stormbom (s. 1940), televisiokuuluttaja.
Villa Vestanvik

**Villa Vestanvik** on rakennushistoriallisesti arvokas ja arkkitehtonisesti erikoinen huvila Niittysaarten länsiosassa kaakkoisessa Espoossa. Se on arkkitehti Valter Thomén käsialaa. Työnjohtajana toimi rakennusmestari Obel, joka oli opiskellut Pohjois-Amerikassa. Villa Vestanvik rakennettiin niin kutsutulle Suomenlinnan Linnoitusesplanaadille.

Insinööri Hugo Lilius rakennutti Villa Vestanvikin itselleen. Siihen tehtiin arkkitehtonisesti erikoislaatuisia ratkaisuja. Runkorakenteet laudoitettiin tiiviisti sisältä ja ulkoa, lisäksi ulkoseinä vuorattiin. Seinät ja lattiat jätettiin täytteittä, sillä rakennustapa perustui oletukseen rakenteiden välisen ilmakerroksen eristyskyvyn riittävyydestä.

Villa Vestanvikin toinen erikoisuus on rakennuksen rungon sisään tehty kookas veranta. Huvilan mansardikerroksen ikkunat ovat Thomélle tunnusomaiseen tapaan koristeelliset ja soikeat.

## Lähteet
*

### Viitteet
Tendō

**Tendō** () on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin keskiosassa Yamagatan allaslaakson itäreunalla. Kaupungin länsirajalla virtaa Mogamijoki, idässä kaupungin alue nousee Ōuvuorille. Tendōssa on 61&nbsp;939 asukasta (lokakuussa 2020) ja sen pinta-ala on 113,01 neliökilometriä.

Japanin keskiajalla Tendō oli linnanaluskaupunki Tendō-klaanin hallinnassa. Kun Mogami-klaani oli karkottanut Tendō-klaanin alueelta 1500-luvun lopulla, paikkakunta taantui kyläksi Ushū-kaidō-tiereitin varrella. Vuonna 1830 Oda-klaani sijoitti sinne residenssinsä, ja siitä tuli paikallinen hallintokeskus. Meiji-restauraation jälkeen Tendō alkoi kehittyä kylpyläkaupunkina. Kaupunkioikeudet osana Japanin nykyistä kunnallishallintoa Tendō sai vuonna 1958, minkä jälkeen se on kasvanut myös yhtenä Yamagatan kaupungin lähiöistä. Shōgi-pelin pelinappulat (*koma*) ovat tunnettu paikallinen tuote: 95 prosenttia Japanin tuotannosta on keskittynyt Tendōhon. Kaupungissa on myös huonekalu- ja elektroniikkateollisuutta.  Kaupunkiin kuuluvilla maaseutualueilla viljellään riisiä ja hedelmiä.

Tendō-onsenin kuuman lähteen lisäksi kaupungin nähtävyyksiä ovat Jakushō-jin buddhalainen temppeli ja entinen linnavuori Maizuruyama, joka tunnetaan ruskastaan ja kirsikankukistaan. Kaupungissa sijaitsee myös Nishi-Numatan arkeologinen kohde 500–600-luvuilta. Kaupungin vuoristoiset itäosat kuuluvat prefektuurin luonnonpuistoon. Tendōta palvelee JR Higashi-Nihonin Ōu-päälinja, jota pitkin kulkee suurnopeusjunayhteys Yamagata Shinkansen.

## Kuvia

Tiedosto:Maiduruyama Tendou, Yamagata.JPG|Maizuruvuori ja Tendōn kaupunkikuvaa
Tiedosto:Human Shogi at Mt. Maizuru in Tendo, Yamagata 2016 (27263758655).jpg|Ihmis-shōgipeli Tendōssa
Tiedosto:Tendo City Nishinumata Site Park.jpg|Nishi-Numatan arkeologista kohdetta
Tiedosto:天童駅 東口 - panoramio.jpg|Tendōn rautatieasema
Tiedosto:Tendo city center area Aerial photograph.1976.jpg|Tendōn kantakaupunki vuoden 1976 ilmakuvassa


## Lähteet

## Aiheesta muualla

* Kaupungin internetsivut
Janna Hurmerinnan diskografia

Tämä artikkeli on **[[Janna Hurmerinta|Janna Hurmerinnan]] diskografia**.

## Studioalbumit

## Singlet

## Musiikkivideot

## Lähteet
Wamanrao Mahadik

**Wamanrao Mahadik** (15. heinäkuuta 1925 – 12. lokakuuta 1999) oli intialainen poliitikko ja yksi Shiv Senan perustajista. Hän toimi Mumbain pormestarina vuonna 1978. Tultuaan valituksi Maharashtran osavaltioparlamentin alahuoneeseen hän oli puolueensa ensimmäinen osavaltiotason lainsäätäjä vuosina 1969–1970. Maharashtran parlamentin ylähuoneessa hän toimi 1980–1986. Mumbain kaupunginvaltuutettuna hän vaikutti 16 vuotta. Hän oli Intian parlamentin jäsen yhdeksännessä Lok Sabhassa vuosina 1989–1991.

Mahadik oli naimisissa Laxmibain kanssa. Heillä oli viisi tytärtä ja kaksi poikaa.

Mahadikin mukaan on nimetty puisto, joka sijaitsee Mumbain Parelin kaupunginosassa. Vuonna 2013 Shiv Senan hallitsema Suur-Mumbain kuntayhtymä ilmoitti aikovansa nimetä Sewrin kaupunginosassa sijaitsevan tuberkuloosisairaalan hänen mukaansa. 

## Lähteet
Volkswagen ID.4

**Volkswagen ID.4** on Volkswagenin vuodesta 2020 lähtien valmistama crossover-tyyppinen sähköautomalli. ID.4 perustuu samaan MEB-perusrakenteeseen kuin Volkswagen ID.3 ja Škoda Enyaq.

Vuoden 2021 Euro NCAP -kolaritestistä ID.4 sai tulokseksi täydet viisi tähteä.

Auto valittiin huhtikuussa vuoden 2021 autoksi (World Car of the Year 2021).

Vuonna 2021 esiteltiin ID.4:n tekniikkaa käyttävä Volkswagen ID.5, joka on tarkoitettu ID.4:n urheilullisemmaksi vaihtoehdoksi. 

## Lähteet

## Aiheesta muualla
Moderni keskustapuolue (Slovenia)

**Moderni keskustapuolue** (sloveeniksi *Stranka modernega centra*, lyh. **SMC**) oli slovenialainen liberaali puolue.

## Historia
SMC sai alkunsa vuonna 2014 nimellä *Miro Cerarin puolue* (lyhennettiin myös *SMC*). Miro Cerar oli tuolloin vasta tullut mukaan politiikkaan, mutta onnistui keräämään laajan yleisön vastustamalla valtionyritys Telekomin yksityistämistä.. Puolue voitti vuonna 2014 järjestetyt ennenaikaiset vaalit ja Cerar nousi maansa pääministeriksi.

Puoluekokouksessaan maaliskuussa 2015 puolue päätti muuttaa nimeänsä nykyiseen muotoonsa. Cerarin mukaan uusi nimi heijastelee paremmin puolueen arvoja..

Vuoden 2019 eurovaaleissa puolueen ei onnistunut saada yhtäkään edustajaa läpi. Samana vuonna puolueen uudeksi puheenjohtajaksi valittiin Zdravko Počivalšek.
Maaliskuussa 2020 Cerar jätti puolueen, koska katsoi, ettei se enää edusta samoja arvoja kuin puolueen perustamishetkellä.

## Ideologia ja näkemyksiä
Poliittiselta kirjoltaan puolue edustaa keskustaa. Puolue on sekä ALDE:n ja Liberal Internationalin täysjäsen.

SMC:n kantavia teemoja ovat oikeusvaltioperiaate, kestävä kehitys ja innovaatioihin kannustava ilmapiiri. Lisäksi puolue kannattaa mm. seuraavia asioita:

* Vahvaa Euroopan unionia ja Länsi-Balkanin integraatiota.
* Kansalaisten kannustamista käyttämään enemmän digitaalisia palveluita.
* Opetusalan arvostuksen kasvattamista sekä alan ammattilaisten ammattitaidon kehittämistä.
* Aggressiivisen verosuunnittelun kitkemistä.
* Valtion omaisuuden taloudellista ja läpinäkyvää hallintaa.

## Lähteet
Molisenkroatia

**Molisenkroatia** (omakielinen *na-našu,* ( tai *croato molisano*, 'molisenslaavi') on stokaavisen serbokroaatin arkaainen ikaavisella aksentilla puhuttava murre, jota puhuu eteläitalialaisen Campobasson provinssin historiallinen kroaattiväestö Molisen alueella. Sillä on noin tuhat puhujaa, mutta etnisiä Molisen kroaatteja eli Molisen slaaveja on yhteensä noin 2&nbsp;000. Merkittävä osa lapsista ei opi kieltä. Kieli on yksi Italian virallisista vähemmistökielistä. Kieltä kirjoitetaan latinalaisin aakkosin. 

Molisen kroaatit katsovat lähinnä olevansa slaavilaisia italialaisia, joilla on eteläslaavitausta ja puhuvat slaavikieltä sen sijaan, että määrittäisivät itsensä etnisiksi slaaveiksi tai kroaateiksi. He käyttävät itsestään nimitystä *zlavi* tai *harvati*. Vähemmistö sai alkunsa, kun ryhmä Dalmatian eteläslaaveja eli krooaateja muutti etenevien turkkilaisten tieltä 1500-luvulla. 

Kielen tulevaisuus on epävarma. Sen lähimpiä sukulaiskieliä ovat sloveeni ja muut serbokrooatin muodot.

## Fonologia

### Konsonantit

Lähde:

### Vokaalit

Lähde:

## Lähteet
Juri Motšanov

**Juri Aleksejevitš Motšanov**  (; 8. marraskuuta 1934 – 20. lokakuuta 2020) oli venäläinen arkeologi.

## Elämäkerta
Motšanov valmistui Leningradin valtionyliopistosta vuonna 1957. Hän toimi humanitaarisen tutkimuksen instituutin tiedejohtajana. Hän löysi ylemmän paleoliittisen Djuktai-kulttuurin kivityökalut Diring-Jurjahissa Siperiasta ja 1000 erilaista arkeologista kohdetta. Kirjassaan *In Siberia* kirjoittaja Colin Thubron kertoi tapaamistaan Motšanovin kanssa.

## Lähteet
Persiankeltaruusu

**Persiankeltaruusu** (*Rosa foetida* ’Persiana’) on tarhakeltaruusuihin (*Rosa* Foetida-ryhmä) kuuluva ruusulajike, jolle on tunnusomaista kerrannaiset, kullankeltaiset kukat. Persiankeltaruusua pidetään yksinkertaiskukkaisen persianruusun (*Rosa foetida*) muunnoksena.

## Alkuperä
Persianruusu kulkeutui Eurooppaan 1600-luvulla Iranista. Ruususta ei tullut suosittua tavallisten puutarhaviljelijöiden keskuudessa, koska sillä oli vaatimaton villiruusumainen ulkonäkö ja epämiellyttävä tuoksu. Persianruusun levinneisyysalue on Lounais-Aasiassa erityisesti Iranin vuoristoisista pohjois- ja länsiosista Georgiaan Kaukasukselle ulottuvalla alueella.

Vuonna 1837 englantilainen East India Companyn hallituksen puheenjohtaja Sir Henry Willock toi lajikkeen *Rosa foetida* ’Persiana’ mukanaan Iranista. Se istutettiin Kuninkaallisen puutarhayhdistyksen (Royal Horticultural Society) toimesta Lontooseen. Lajikkeesta tuli erittäin suosittu Euroopassa sen kerrannaisten kullankeltaisten kukkiensa ansiosta. Uusi ruusu oli kasvutapansa puolesta kuin persianruusu, mutta sen kukat vain olivat kerrannaiset. Ruusu sai englanninkieliseksi nimekseen Persian Yellow. *Rosa foetida* ’Persiana’ -muunnoksen alkuperä on tuntematon. Ruusut, kuten muutkin kasvit, voivat geneettisesti muuntua joko risteytymällä tai mutaatioiden kautta.

## Kuvaus
Persiankeltaruusu kasvaa Suomessa 1–1,5 metriä korkeaksi pensaaksi. Versot ovat pystyt tai hieman kaarevat, väriltään tummanruskeat ja niissä on suoria vahvoja piikkejä. Lehdet ovat pienet, tummanvihreät, pyöreänsoikeat ja sahalaitaiset. Ruusu kukkii Suomessa kahdesta kolmeen viikkoa keskikesällä. Kukat ovat halkaisijaltaan 5–7 cm, kerratut ja keltaiset. Nuput ovat pallonpyöreät. Terälehtiä kukassa on 25–40 kappaletta. Kukan tuoksu on epämiellyttävä (luteinen). Kiulukoita ei yleensä muodostu. Juurivesoja kasvaa kohtalaisesti. Ruusu sietää hyvin auringon paahdetta ja kuivuutta. Ruusu on altis mustalaikkutaudille. Persiankeltaruusu menestyy Suomessa edullisilla kasvupaikoilla kasvuvyöhykkeillä I–II.

## Lähteet
Péter Módos

**Péter Módos** (s. 17. joulukuuta 1987 Szigetvár) on unkarilainen kreikkalais-roomalaisen painityylin olympia- MM- ja EM-mitalisti. Hän edusti BDT-Szigetvari BSE- ja Kertvaros SE -seuroja ja hänen valmentajinaan toimivat Janos Módos vuodesta 1992, Ferenc Bacsa vuodesta 2000 ja György Struhács vuodesta 2001 alkaen.

Módos saavutti Lontoon olympialaisissa 2012 pronssia 55&nbsp;kg:n painoluokassa kukistettuaan pronssiottelussa tanskalaisen Håkan Nyblomin jaksoin 2–1. Hän sai samassa painoluokassa MM-pronssia Budapestissa 2013 sekä sijoittui viidenneksi 2010 ja 2011.

Módos saavutti EM-kilpailuissa 55&nbsp;kg:n sarjassa hopeaa Belgradissa 2012 sekä pronssia Tampereella 2008 ja Bakussa 2010. 

Módos saavutti nuorten MM-pronssia 50&nbsp;kg:n painoluokassa 2005 ja 2006. Hän voitti nuorten Euroopan-mestaruuden 50-kiloisissa 2006 ja 55-kiloisissa 2007. Nuorten EM-pronssia hän sai 50&nbsp;kg:n sarjassa 2005. Hän oli kolmas kadettien (eli alle 17-vuotiaiden) EM-kilpailuissa 42&nbsp;kg:n painoluokassa 2004.

## Lähteet
Dagbladet

**Dagbladet** viittaa esimerkiksi seuraaviin lehtiin:

* Dagbladet, norjalainen lehti
* Dagbladet, suomalainen lehti
* Dagbladet, tanskalainen lehti
Hammaslääkäripelko

**Hammaslääkäripelko** eli **dentofobia** on hammaslääkäreihin ja heidän välineisiinsä kohdistuva fobia. Hammaslääkäripelko voi johtua useista asioista, esim. metalli-instrumentit, puuduttaminen ja poraus.
Asbury Park

**Asbury Park** on kaupunki Yhdysvaltojen New Jerseyn osavaltiossa  Monmouthin piirikunnassa Atlantin valtameren rannikolla. Sen asukasluku oli vuoden 2010 väestönlaskennan mukaan 16&nbsp;116.

## Maantiede

Asbury Park sijaitsee New Jerseyn itäosassa Monmouthin piirikunnassa Atlantin valtameren rannikolla. Asbury Park on yksi useista ketjuna rannikolle rakennetuista kaupungeista.

## Historia

Asbury Park sai alkunsa vuonna 1871, kun newyorkilainen yrittäjä James Bradley osti 500 eekkeriä maata Oceanin piirikunnasta. Hallinnollisesti Asbury Parkista tehtiin oma kaupunkinsa vuonna 1874. Bradley nimesi kaupungin Amerikan metodistikirkon ensimmäisen piispan Francis Asburyn mukaan. Bradley kehitti kaupunkia keskiluokan terveyslomakohteena kuolemaansa saakka vuonna 1921.

Kaupunkiin kuului Bradleyn vision mukaisesti poikkeuksellisesti kaupungin omistama rantatie, hotelleja, viihdettä ja kesäasuntoja. Toisin kuin uhkapeleihin erikoistunut Long Branch, Asbury Park erikoistui viihteenä esimerkiksi biljardiin, keilailuun ja tansseihin. Rautatie saapui vuonna 1875 ja kesäisin kaupunkiin saapui tuhansia vierailijoita päivittäin. Vierailijoita tuli esimerkiksi Philadelphiasta ja New Yorkista. Matkailijat viettivät aikaa kaupungin rannalla, rantatiellä ja esimerkiksi elokuvateattereissa. Vuonna 1877 liikennöinnin aloittivat New Jerseyn ensimmäiset ratikat ja vuonna 1881 valmistui osavaltion ensimmäinen laajamittainen viemärijärjestelmä. Kaupungissa julkaistiin useita lehtiä ja järjestötoimintaa harjoittivat esimerkiksi uskonnolliset, afroamerikkalaiset ja työväenseurat.

1800-luvun loppuun mennessä kaupunkiin oli muodostunut oma erillinen työväen kaupunginosa, jonka asukkaita monet olivat afroamerikkalaisia. Heitä työskenteli esimerkiksi hotelleilla, mutta samalla harjoitettiin rotuerottelua. He eivät voineet työskennellä esimerkiksi rannan viihdepalveluissa. Suuri tupakasta syttynyt tulipalo tuhosi suuren osan rantatien varresta, mutta seutu rakennettiin tuolloin vielä uudelleen. Heinäkuussa 1970 puhkesi puolestaan mellakoita, joissa loukkaantui 200 siviiliä ja poliisia, sekä tuhoutui suuri osa liikekeskustaa. Yritykset alkoivat kaikota mellakan jälkeen. Purettavien hotellien tilalle rakennettiin asuntoja eläkeläisille ja avohoitopotilaille. Sittemmin matkailuala on nähnyt myös joitakin toipumisen merkkejä. Rantatie avattiin uudelleen vuonna 2013 hurrikaani Sandyn aiheuttamien tuhojen jälkeen.

## Talous

Kotitalouksien keskimääräiset vuosittaiset ansiot Asbury Parkissa aikavälillä 2014–2018 olivat 41&nbsp;336 USD ja henkilöä kohden 32&nbsp;368 USD. 28,6&nbsp;% väestöstä eli köyhyysrajan alapuolella.

## Väestö
Kaupungin asukasluku oli vuoden 2010 väestönlaskennan mukaan 16&nbsp;116 ja vuoden 2019 arvion mukaan 15&nbsp;408. Kaupungin asukkaista 38,6&nbsp;% oli taustaltaan valkoisia (latinot pois lukien 27,5&nbsp;%), 44,2&nbsp;% afroamerikkalaisia, 27,4&nbsp;% latinoja mistä tahansa rodusta, 0,8&nbsp;% aasialaisia ja 0,7&nbsp; intiaaneja. 28,1&nbsp;% kaupungin asukkaista puhui kotonaan jotakin muuta kieltä, kuin englantia ja 19,3&nbsp;% kaupungin asukkaista oli syntynyt ulkomailla.

## Lähteet

## Aiheesta muualla
András Sike

**András Sike** (s. 18. heinäkuuta 1965 Eger) on unkarilainen kreikkalais-roomalaisen painityylin olympiavoittaja sekä EM- ja MM-mitalisti. Hän edusti FTC-Müfémszer -seuraa.

Sike voitti olympiakultaa 57&nbsp;kg:n painoluokassa Soulissa 1988. Hän johti loppuottelua bulgarialaista Stojan Balovia vastaan pistein 9–0, kun tämä joutui luovuttamaan loukkaantumisen takia. Barcelonassa 1992 hän oli samassa sarjassa kymmenes.

Sike saavutti MM-kilpailuissa pronssia 57&nbsp;kg:n painoluokassa Martignyssa 1989 ja Varnassa 1991. EM-kilpailuissa hän sai samassa sarjassa hopeaa Poznańissa 1990  ja pronssia | Kolbotnissa 1988 sekä sijoittui neljänneksi 1987, viidenneksi 1991 ja 1993 sekä kuudenneksi 1985 ja 1986.

Sike saavutti 57-kiloisissa nuorten MM-pronssia 1983 ja EM-hopeaa 1984.

## Lähteet
Unescon maailmanperintökohteet Kroatiassa

**[[Unesco]]** on nimennyt Kroatiasta 10 kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä. Kroatian ensimmäiset maailmanperintökohteet olivat Splitin kaupungin historiallinen keskusta ja Diocletianuksen palatsi, Dubrovnik sekä Plitvicen kansallispuisto, jotka liitettiin maailmanperintöluetteloon vuonna 1979. 

Kolme Kroatian maailmanperintökohteista, Stećakin hautakivet, Venetsian tasavallan rakentamat puolustusjärjestelmät sekä Euroopan pyökkimetsät sijaitsevat useamman valtion alueella. Jugoslavian hajoamissotien aikana Dubrovnikin vanha kaupunki ja Plitvicen kansallispuisto kärsivät vaurioita tykistötulessa. Ne asetettiin uhanalaisten kohteiden listalle. Alueiden vauriot on kuitenkin myöhemmin korjattu ja ne on poistettu listalta.

## Maailmanperintökohteet

## Katso myös
* Luettelo maailmanperintöluettelon kohteista Euroopassa

## Lähteet
Vilhelm Topsøe

**Vilhelm Kristian Sigurd Topsøe** (5. lokakuuta 1840 Skælskør, Tanska – 11. heinäkuuta 1881 Skodsborg, Tanska) oli tanskalainen kirjailija. Hän tuli ylioppilaaksi 1859 ja suoritti juris kandidat -tutkinnon 1865. Hän teki jo varhain yhteistyötä *[[Dagbladet (tanskalainen lehti)|Dagbladetin]]* kanssa ja kirjoitti 1863 satiirisia pakinoita nimimerkillä *Xox*. Hän julkaisi kertomuksia *I solskin* ja *Livsanskuelser* (1867) ja poliittisia kirjasia, *Fra bondeopvækkelsens tid* (1868) ja *Grundejerforeningen, Oktoberforeningen og J. A. Hansen* (1869).

Topsøe matkusti 1870 Sveitsiin ja Ranskaan ja 1871 Pohjois-Amerikkaan. Matkavaikutelmiaan hän kuvasi kirjoissaan *Fra Schweiz og Frankrig* (1871) ja *Fra Amerika* (1872). Hän perusti 1880 journalistiyhdistyksen. Hän oli vuodesta 1872 *Dagbladetin* päätoimittaja. Lisäksi hän julkaisi romaanit *Jason med det gyldne skind* (1875) ja *Nutidsbilleder* (1878); novellikokoelman *Fra studiebogen* (1879) ja kokoelman *Politiske portrætstudier* (1878) sekä huvinäytelmän *Umyndige i kjærlighed* (1881). Kootut kertomukset ilmestyivät nimellä *Samlede fortællinger* 1891.

Topsøen veli oli kemisti Haldor Topsøe.

## Lähteet
Rudolf Dombi

**Rudolf Dombi** (s. 9. marraskuuta 1986 Budapest) on unkarilainen ratamelonnan olympiavoittaja, Euroopan-mestari ja MM-mitalisti.

Dombi voitti Roland Kökényn parina kultaa kajakkikaksikon 1&nbsp;000&nbsp;metrillä Lontoon olympialaisissa 2012. MM-kilpailuissa hän saavutti kaksikossa hopeaa 500&nbsp;metrillä Moskovassa 2014 ja pronssia 1&nbsp;000&nbsp;metrillä Duisburgissa 2013.

Dombi voitti kajakkikaksikon Euroopan-mestaruuden 1&nbsp;000&nbsp;metrillä Zagrebissa 2012. Hän saavutti EM-hopeaa kajakkinelosen 1&nbsp;000&nbsp;metrillä Trasonassa 2010 sekä EM-pronssia nelosen 200&nbsp;metrillä Brandenburgissa 2009, kaksikon 200&nbsp;metrillä Trasonassa 2010 ja kaksikon 1&nbsp;000&nbsp;metrillä Belgradissa 2011.

## Lähteet
Liivjärv (Jõuga)

**Liivjärv** (myös *Jõugu järv, 1. Jõuküla järv*) on Virossa Itä-Virumaalla Alutagusen kunnan Jõugan kylässä sijaitseva järvi.  Se on umpijärvi, joka on yksi Jõugajärvistä. Virolaisessa vesistönimistössä *liiv* tarkoittaa liivaa eli hiekkaa.

## Maantietoa
Järvi on 250 metriä pitkä, 100 metriä leveä, ja sen pinta-ala on 1,9 hehtaaria. Se sijaitsee Iisakun kautta kulkevalla harjujaksolla () kahden muun järven kanssa. Vaikka järvet sijaitsevat lähekkäin, niiden välillä ei ole ojia tai puroja. Harjulla sijaitsevien järvien ympärillä on jyrkät rinteet, ja itse järvessäkin on 8,3 metriä syvää. Se on saareton ja autio, vaikka sen pohjois- ja eteläpuolelta kulkee metsäautotiet ja harjanteen takana sijaitsee maatila. Järven rantaviiva on 560 metriä pitkä. Sen etelärannassa on hiekkapohja, mutta muualla rantoja kiertää suoreunus.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea (). Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi.

Jõugan järviryhmässä ovat myös Pesujärv ja Linajärv. Ne ovat kaikki syntyneet viime jääkauden jälkeen Pesujärven yhteydessä esitetyllä tavalla. Järvet ovat umpijärviä eikä niillä siksi ole myöskään keskinäisiä ojia. Järven vesi tulee sadannasta ja pohjavedestä. Koska sen vesi ei vaihdu, jäävät järveen joutuneet ravinteet sinne ja näiden karujen järvien onkin havaittu rehevöityvän hitaasti. Syvän järven vesi lämpötilakerrostuu kesäisin ja talvella. Järven vesikasvillisuus on niukka, mutta kuitenkin runsaampaa kuin naapurijärvillä. Järvessä elää vain ruutana. Järven pohjassa on paksu kerros mutaa. Kasviplanktonin ja eläinplanktonin määrät ovat pienet, mutta esimerkiksi pohjaeliöstössä elää harvinainen *Rhyacodrilus coccineus*, jonka löytäjä T. Timm on esittänyt olevan Itämeren Ancylus-vaiheen aikainen relikti. Järvessä on tavattu myös harvinainen *Candona stagnalis* (äyriäinen).

Järvi sisältyy Alutagusen kansanpuistoon ().

## Vesistösuhteita
Liivjärv kuuluu Alajõen valuma-alueeseen, vaikka sillä ei olekaan laskuojaa. Alajõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Kultakurkkusirkkunen

**Kultakurkkusirkkunen** (*Tiaris olivaceus*)  on tangaroihin kuuluva lintulaji. Lajia tavataan Väli- ja Etelä-Amerikasta.

## Koko ja ulkonäkö

Kultakurkkusirkkunen on pienikokoinen lintu ja voi kasvaa 10&ndash;12&nbsp;cm pitkäksi. Sukupuolet eroavat toisistaan ulkonäöltään. Kultakurkkusirkkuskoiras on suurimmaksi osaksi oliivinvihreä lukuun ottamatta keltaisia silmäkulmajuovia ja kurkkua. Kurkussa on musta reunus. Lajin naaras on väritykseltään harmahtavan ruskea ja kurkku on vaalean keltainen.

## Levinneisyys ja elinympäristö
Kultakurkkusirkkusen levinneisyysalue ulottuu Meksikosta Kolumbiaan ja useille Karibianmeren saarille. Hyvin harvinaisena sitä voidaan tavata myös Floridasta ja Teksasista. Lajin elinympäristöä ovat ruohomaat, joilla kasvaa muutamia puita ja pensaita. Useimmiten lintu liikkuu pareittain tai varsinkin ruokaillessaan parvissa. Kultakurkkusirkkusen ravintoa ovat siemenet. Pesän laji rakentaa ruohoista pensaaseen tai pieneen puuhun. Pesimäkausi kestää Kolumbiassa toukokuusta elokuulle ja Karibianmeren saarilla tammikuusta toukokuulle.

## Lähteet
Otaniemen kirjasto

**Otaniemen kirjasto** on Espoon Otaniemessä, Otaniemen lukion kanssa samassa rakennuksessa  toimiva yleinen kirjasto. Se on osa pääkaupunkiseudun Helmet-kirjastoverkkoa ja yksi Espoon kaupunginkirjaston toimipisteistä. 

## Lähteet

## Aiheesta muualla
* Sijainti kartalla (Espoon karttapalvelussa) (espoo.fi)
András Hargitay

**András Hargitay** (s. 7. maaliskuuta 1956 Budapest) on unkarilainen uinnin olympiamitalisti sekä kolminkertainen maailman- ja Euroopan-mestari. Hän edusti Központi Sportiskola- ja Budapesti Honvéd Sportegyesület -seuroja.

Hargitay sijoittui Barcelonan EM-kilpailuissa 1970 kuudenneksi 400 metrin sekauinnissa ja seitsemänneksi 1&nbsp;500&nbsp;metrin vapaauinnissa. Münchenin olympialaisissa 1972 hän saavutti pronssia 400 metrin sekauinnissa ajalla 4.32,70 sekä sijoittui viidenneksi 200 metrin sekauinnissa ja kuudenneksi 200 metrin perhosuinnissa. Hän voitti 400 metrin sekauinnin maailmanmestaruuden Belgradissa 1973 ajalla 4.31,11 sekä sijoittui neljänneksi 200 metrin sekauinnissa ja kuudenneksi 200 metrin perhosuinnissa.

Hargitay ui 400 metrin sekauinnin Euroopan ennätyksen 4.31,11 Belgradissa 5. syyskuuta 1973. Hän voitti Wienin EM-kilpailuissa 1974 kultaa 400 metrin sekauinnissa maailmanennätysajalla 4.28,89 ja 200 metrin perhosuinnissa ajalla 2.03,80 sekä saavutti 200 metrin sekauinnissa pronssia ajalla 2.09,08.. Hän ui 800 metrin vapaauinnin Euroopan ennätyksen 8.31,30 Kecskermetissa joulukuussa 1974.

Hargitay voitti Calin MM-kilpailuissa 1975 kultaa 200 metrin sekauinnissa ajalla 2.07,72 ja 400 metrin sekauinnissa ajalla 4.32,57. Montrealin olympialaisissa 1976 hän oli 400 metrin sekauinnissa neljäs. Hän voitti 200 metrin sekauinnin Euroopan-mestaruuden Jönköpingissä 1977 ajalla 2,06,82 ja sijoittui 400 metrin sekauinnissa neljänneksi. Saman vuoden Sofian universiadeissa hän voitti kultaa 400 metrin sekauinnissa.

Hargitay saavutti Länsi-Berliinin MM-kilpailuissa 1978 pronssia 400 metrin sekauinnissa ajalla 4.27,04. Moskovan olympialaisissa 1980 hän sijoittui samassa lajissa neljänneksi.

## Lähteet
Georg Årlin

**Georg Adolf Wilhelm Årlin** (30. joulukuuta 1916 Rödeby, Ruotsi – 27. kesäkuuta 1992 Lövestad, Ruotsi) oli ruotsalainen näyttelijä. Hän esiintyi 50 elokuvassa vuosina 1940–1988. Suomessa Årlin tunnetaan ainakin *[[Vaahteramäen Eemeli]]* -elokuvista, joissa hän esitti rovastia.
Karl Konstantin Fieandt

**Karl Konstantin Fieandt** (8. joulukuuta 1850 Padasjoki – 12. huhtikuuta 1940 Padasjoki) oli suomalainen juristi, liikemies, maanviljelijä ja valtiopäivämies. 

## Henkilöhistoria
Fieandt tuli ylioppilaaksi 1869 ja suoritti tuomarintutkinnon 1873, varatuomarin arvon hän sai 1876. Fieandt toimi asianajajana, kunnes ryhtyi harjoittamaan saha-, rauta- ja meijeriteollisuutta sekä maanviljelyä. Padasjoen kuntakokouksen esimies Fieandt oli kahdeksantoista vuotta ja kunnanvaltuuston puheenjohtaja vuodesta 1911. Hän oli Tapion perustajia ja ensimmäinen puheenjohtaja 1908–1926.  Fieandt oli Jämsän tuomiokunnasta talonpoikaissäädyssä edustaja valtiopäivillä 1899 ja 1900. Hän sai kunnallisneuvoksen arvon 1905.

## Julkaisuja
* *Viime valtiopäivien Maatalousvaliokunnan ehdotus uudeksi maanvuokralaiksi: alustus maanomistajain 14. p. joulukuuta 1907 pitämässä kokouksessa Helsingissä*, 1907

## Lähteet
Zoltán Verrasztó

**Zoltán Verrasztó** (s. 5. maaliskuuta 1956 Budapest) on unkarilainen uinnin olympiamitalisti sekä maailman- ja Euroopan-mestari. Hän edusti Központi Sportiskola- ja Budapesti Honvéd Sportegyesület -seuroja.

Verrasztó sijoittui 200 metrin selkäuinnissa seitsemänneksi Münchenin olympialaisissa 1972. Hän saavutti samassa lajissa hopeaa Belgradin MM-kilpailuissa 1973 ajalla 2.05,89. Wienin EM-kilpailuissa 1974 hän sai hopeaa 200 metrin selkäuinnissa ajalla 2.04,96 ja pronssia 100 metrin selkäuinnissa ajalla 58,78 sekä sijoittui kuudenneksi 200 metrin sekauinnissa.

Verrasztó voitti 200 metrin selkäuinnin maailmanmestaruuden Calissa 1975 ajalla 2.05,05. Lisäksi hän oli viides 200 metrin sekauinnissa ja kahdeksas 100 metrin selkäuinnissa. Hän ui 400 metrin sekauinnin maailmanennätyksen 4.26,00 Long Beachissa 2. huhtikuuta 1976. Montrealin olympialaisissa 1976 hän sijoittui 200 metrin selkäuinnissa kahdeksanneksi.

Verrasztó voitti 200 metrin selkäuinnin Euroopan-mestaruuden Jönköpingissä 1977 ajalla 2.03,88 sekä sai hopeaa 100 metrin selkäuinnissa ajalla 58,48. Saman vuoden Sofian universiadeissa hän saavutti kultaa 200 metrin selkäuinnissa, hopeaa 400 metrin sekauinnissa ja pronssia 100 metrin selkäuinnissa.

Verrasztó saavutti 200 metrin selkäuinnin MM-pronssia Länsi-Berliinissä 1978 ajalla 2.03,90. Moskovan olympialaisissa 1980 hän sai hopeaa 200 metrin selkäuinnissa ajalla 2.02,40 ja pronssia 400 metrin sekauinnissa ajalla 4.24,24.

Zoltán Verrasztó on olympiauimari Gabriella Verrasztón veli sekä Evelyn ja Dávid Verrasztón isä.

## Lähteet
Swedesboro

**Swedesboro** on borough Yhdysvaltojen New Jerseyn osavaltiossa Gloucesterin piirikunnassa. Sen asukasluku oli vuoden 2010 väestönlaskennan mukaan 2&nbsp;584.

## Maantiede

Swedesboro sijaitsee New Jerseyn osavaltiossa Gloucesterin piirikunnassa. Pinta-alaltaan se on piirikunnan kunnista pienin.

## Historia

Nykyisen Swedesboron alueen alkuperäisasukkaita eli intiaaneja olivat delawaret. Swedesboro perustettiin vuonna 1638. Sen ensimmäiset asukkaat ruotsalaisia ja suomalaisia siirtolaisia. Ruotsi pyrki tuolloin perustamaan oman siirtokuntansa (Uusi-Ruotsi) Pohjois-Amerikkaan. Paikkakunnan nimi oli alkujaan Raccoon ja nykyisen nimensä se sai vuonna 1765. Mortonson-Van Leer Log Cabin on yksi Yhdysvaltojen vanhimmista hirsimökeistä ja Yhdysvaltain itsenäisyysjulistuksen allekirjoittaneen John Mortonin isoisän isän kotimökki. Vuonna 1703 perustettu Pyhän Kolminaisuuden kirkko eli "Old Swedes Church" on puolestaan Yhdysvaltojen kolmanneksi vanhin ruotsalainen kirkko.

Swedeboro erotettiin Woolwichista omaksi hallinnolliseksi alueekseen 8. huhtikuuta 1902 ja Del Monte avasi paikkakunnalle purkittamon vuonna 1948. Ruotsin kuningas Kaarle XVI Kustaa vieraili paikkakunnala United States Bicentennial-juhlien yhteydessä vuonna 1976.

## Väestö
Swedesboron asukasluku oli vuonna 2010 yhteensä 2&nbsp;584. Heistä 69,8&nbsp;% oli valkoisia, 15&nbsp;% afroamerikkalaisia, 1,4&nbsp;% aasialaisia ja 17,1&nbsp;% latinoja mistä tahansa rodusta.

## Lähteet

## Aiheesta muualla
Hans Lindgren

**Hans Olov Lindgren** (6. tammikuuta 1932 Österåkerin kunta, Tukholman lääni, Ruotsi – 2. marraskuuta 2012) oli ruotsalainen näyttelijä, käsikirjoittaja ja elokuvatuottaja. Hän aloitti näyttelemisen 10-vuotiaana komediaelokuvassa *[[Vårat gäng]]*. Lindgren tunnetaan Suomessa ainakin lastenelokuvista *[[Vaahteramäen Eemeli (elokuva)|Vaahteramäen Eemeli]]* ja *[[Eemelin uudet metkut (elokuva)|Eemelin uudet metkut]]*, joissa hän esitti Marjolahden tohtorin ääntä. Lindgren meni vuonna 1960 naimisiin Harriet Engströmin (1939–2007) kanssa. He saivat tyttären vuonna 1962.

## Lähteet
RFA One

**RFA One** on kantoraketti, jonka on kehittänyt Etelä-Saksalainen avaruusalan yritys Rocket Factory Augsburg. RFA One soveltuu erityisesti pien- ja minisatelliittien kuljetukseen LEO- (engl. low earth orbit) ja aurinkosykroniselle radalle. Ensimmäinen operatiivinen lento on ilmoitettu vuoden 2023 lopulle. 

## Raketin rakenne ja parametrit
Suunnitelman mukaan kantoraketti tulee olemaan kaksivaiheinen, ja sen nostokapasiteetti on 1100 kg 700 km päässä oleville aurinkosynkronisille kiertoradoille. Raketin korkeus on arviolta 30 metriä.

Ensimmäisen vaiheen käyttovoima koostuu yhdeksästä moottorista, joista jokainen tuottaa 500 000 HV (367 750 kW). Moottoreiden työntövoima on 100 kN. Hiilivetyjä ja nestehappea ehdotettiin ensisijaisiksi polttoainelähteiksi.  Moottoreiden osien valmistukseen käytetään menetelmänä kolmiulotteista tulostusta. Itse tulostin koostuu turbopumpun kotelosta, polttokammiosta ja injektorista. 

## Saavutukset
Rocket Factory Augsburg on kehittänyt turbopumpun, joka on myös osa RFA One kantoraketin moottoria. Lisäksi yritys valmisti ja testasi onnistuneesti RFA One kantoraketin ylemmän vaiheen säiliöt. Moottorin toiminta perustuu vaiheittaiseen polttoon. Tämä moottoriteknologia on yksi energiatehokkaimmista menetelmistä, eikä ole aikaisemmin vielä ollut edustettuna Euroopassa.

## Yrityksen historia
Rocket Factory Augsburg perustettiin vuonna 2018, ja se sijaitsee Augsburgin kaupungissa Saksan osavaltiossa, Bayernissa. Yrityksessä oli noin 70 tyontekijää vuoden 2020 kesäkuun laskelman mukaan. OHB SE on RFA:n strateginen sijoittaja ja rahoituksellinen sijoittaja on Münchenissa sijaitseva Apollo Capital Partners GmbH, jonka johtava kumppani on Hans Steininger (toimii myös MT Aerospacen toimitusjohtajana).

Viimeisimpänä saavutuksena Rocket Factory Augsburg valittiin Saksan ilmailu- ja avaruuskeskus (DLR) järjestämän mikrokantorakettikilpailun toiselle kierrokselle. 

## Suunnitellut laukaisut
RFA One kantoraketin ensimmäinen kaupallinen lento on ilmoitettu vuodelle 2022. Tällä hetkellä yritys etsii sopivaa laukaisupaikkaa. Pohjanmerellä ja Azoreilla Portugalissa sijaitsevat kohteet ovat molemmat ehdokkaita ensimmäista lentoa varten.

Lisäksi Rocket Factory Augsburg solmi kumpanuuden Exolaunch -yrityksen kanssa edesauttaakseen lennon onnistunutta käytäntöönpanoa. Exolaunch on Momentus -yrityksen ensimmäinen asiakas, ja työskentelee venäläisten avaruusalan yritysten Glavkosmoksen ja Lavotškin kanssa. 

## Lähteet
Jozef Murgaš

**Jozef Murgaš** (17. helmikuuta 1864 Tajov, Itävalta-Unkari – 11. toukokuuta 1929 Wilkes-Barre, Yhdysvallat) oli slovakialainen pappi, taidemaalari, keksijä sekä langattoman viestinnän pioneeri. Hän oli yksi ensimmäisistä, joka lähetti puhetta radion välityksellä. Häntä ennen puhetta oli lähettänyt heikommalla signaalilla Reginald Fessenden.

Murgaš syntyi Itävalta-Unkarissa nykyisen Slovakian alueella Banská Bystrican kaupungin lähellä sijaitsevassa kylässä maanviljelijäperheeseen. Hän valmistui papiksi vuonna 1888 ja opiskeli maalaustaidetta. Hän muutti Yhdysvaltoihin vuonna 1896 ja alkoi toimia Wilkes-Barren kaupungin slovakkiyhteisön pappina. Murgaš tutki langatonta viestintää ja hankki ensimmäiset patentit keksinnöilleen vuonna 1904. Hän pyrki kohentamaan Wilkes-Barressa asuneiden slovakkien elinoloja. Kaupungissa on vieläkin käytössä hänen rakennuttamiaan kouluja ja leikkipuistoja.

Murgaš kannatti itsenäisen Tšekkoslovakian valtion perustamista. Hän allekirjoitti Pittsburghin sopimuksen vuonna 1918 ja osallistui sen tekstin laadintaan Tomáš Garrigue Masarykin kanssa. Sopimuksen tavoitteena oli Tšekkoslovakian valtion luominen. Murgaš nimitettiin Yhdysvaltain telehallintoviraston edeltäjän *Federal Radio Commissionin* jäseneksi vuonna 1925.

Yhdysvaltain 26. presidentti Theodore Roosevelt vieraili Murgašin työhuoneella Wilkes-Barressa vuonna 1905, ja hieman myöhemmin siellä kävi Guglielmo Marconi. Slovakian teknillisen yliopiston edustalla Bratislavassa on Jozef Murgašin muistomerkki.

## Lähteet

## Aiheesta muualla
Johnny Leeze

**Johnny Leeze** (synt. **John Glen**) (31. joulukuuta 1941 York, Englanti – 25. lokakuuta 2020) oli englantilainen näyttelijä. Leeze tunnetaan Suomessa lähinnä televisiosarjoista *[[Emmerdale]]* ja *[[Coronation Street]]*. Emmerdalessa hän näytteli Ned Gloveria vuosina 1994–1999 ja teki lyhyen paluun sarjaan vuonna 2000. Coronation Streetissä hän näyttelijä Harry Claytonia vuonna 1985.

## Yksityiselämä
Leeze todettiin koronapositiiviseksi päivää ennen kuolemaansa. Hänen tyttärensä kertoi, että Leeze oli sairastellut kaksi viikkoa, kunnes sai sydänkohtauksen.

## Lähteet
Horizonte të hapura

**Horizonte të hapura** (”Avoimet näköalat”) on vuonna 1968 valmistunut albanialainen draamaelokuva. Dritëro Agollin käsikirjoitukseen perustuvan elokuvan on ohjannut ja kuvannut Viktor Gjika.

## Juoni
Albanialaisesta satamasta kertova elokuva perustuu tapahtumaan, jossa työn sankari Adem Reka sai surmansa. Nosturinkäyttäjä Uran Korabi on rohkea ja aloitteellinen mallityöläinen, joka arvostelee puutteita, valvoo työtehtävien toteuttamista ja taistelee byrokratiaa vastaan. Myrskyn aikana Uran uhraa henkensä puolustaessaan nosturiaan luonnonvoimilta. Sivujuonena toimii Uranin pelastaman merimies Azemin ja lähettäjätyttö Artan rakkaustarina.

## Näyttelijät

## Tuotanto
*Horizonte të hapura* on malliesimerkki sosialistisen realismin mukaisesta albanialaisesta tuotantoelokuvasta. Durrësin satamassa kuvattu juoneltaan yksinkertainen elokuva kertoo esimerkillisestä työläisestä, joka on aktiivinen työyhteisön jäsen, poliittisesti valveutunut ja isänmaallinen kansalainen sekä hyvä perheenisä. Elokuvan esille nostamia kielteisiä ilmiöitä ovat oman edun tavoittelu, byrokratia ja piittaamattomuus työturvallisuudesta. Miehiseen ympäristöön tuo naisnäkökulmaa sosialismin vapauttama lähettäjätyttö. Moskovassa opiskelleen Viktor Gjikan runolliset kuvakulmat ja koneromantiikka luovat vastapainon ideologisesti oikeaoppiselle tarinalle.

*Horizonte të hapura* on edelleen yksi kommunistisen Albanian arvostetuimmista elokuvista. Se sai aikanaan laajan yleisön Kiinassa.

## Lähteet

## Aiheesta muualla
*
Unescon maailmanperintökohteet Sloveniassa

**[[Unesco]]** on nimennyt Sloveniasta neljä kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä. Kroatian ensimmäinen maailmanperintökohde olivat Škocjanin luolat, jotka liitettiin maailmanperintöluetteloon vuonna 1986. Kolme Slovenian maailmanperintökohteista, Alppien paalutalot, Almadénin ja Idrijan elohopea-alue sekä eurooppalaiset pyökkimetsät sijaitsevat useamman valtion alueella. 

## Maailmanperintökohteet

## Katso myös
* Luettelo maailmanperintöluettelon kohteista Euroopassa

## Lähteet
Aitio

**Aitio** voi tarkoittaa seuraavia:

* aitio, katsomon erillinen osasto
* MTV Aitio, MTV:n maksullinen kanava
* Aitio, sukunimenä:
** Paavo Aitio (1918–1989), suomalainen SKDL:n ja SKP:n poliitikko, kansanedustaja ja työvoimaministeri 1975–1976
** Tauno Aitio (1917–1996), suomalainen jalkapalloilija.
Włoszczowan piirikunta

**Włoszczowan piirikunta** () on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 45&nbsp;059. Piirikunta on jaettu kuuteen maalaiskuntaan, jotka ovat Kluczewsko, Krasocin, Moskorzew, Radków, Secemin sekä Włoszczowa ja niissä on kylien lisäksi yksi kaupunki; hallintokeskus Włoszczowa.

Włoszczowan piirikunnalla on yhteistä rajaa Końskien, Kielcen, Jędrzejówin, Zawiercien, Częstochowan ja Radomskon piirikuntien kanssa. Sen pinta-alasta arviolta 42,6 prosenttia oli metsän peitossa vuonna 2018.

Włoszczowan piirikunnan työttömyysaste oli vuoden 2018 lopussa 6,9 prosenttia.

Vuoden 2019 lopussa Włoszczowan piirikunnassa arvioitiin olevan 45&nbsp;059 asukasta, joista täsmälleen 50 prosenttia naispuolisia ja 50 prosenttia miespuolisia. Puolan väestönlaskennassa 2011 väkiluvun laskettiin olevan 46&nbsp;839 ja sen ennakoidaan vuoteen 2050 mennessä pienenevän 35&nbsp;734 asukkaaseen. Alle 18-vuotiaiden arvioitiin vuoden 2019 lopussa muodostaneen 17,3 prosenttia piirikunnan väestöstä, työikäisten 60,1 prosenttia ja eläkeikäisten 22,5 prosenttia väestön keski-iän ollessa 43,5 vuotta. Elävänä syntyneiden määrä oli vuonna 2019 yhteensä 372 lasta.

## Lähteet
Iloinen ilme, olkaa hyvä. Tässä tulee Anki

**Iloinen ilme, olkaa hyvä. Tässä tulee Anki** on suomalainen televisio-ohjelma, henkilökuva Anki Lindqvististä, laulajasta, joka ohjelman tekoaikaan opiskeli Taideteollisessa oppilaitoksessa ns. ”Ateneumissa”, kamerataiteen osastolla elokuvaohjaajaksi. Hänellä oli edessä vielä vuosi opiskeluaikaa.  *Iloinen ilme olkaa hyvä* -ohjelma pyrkii valottamaan Ankista niitä puolia, joita musiikin kuuntelija ei hänestä ehkä tiedä, ”hänen rakkaudestaan mereen ja hänen lauluistaan, jotka eivät pyri kaupallisuuteen, vaan ihmiseen itseensä”. Ohjelman dokumenttiosuudet kuvattiin filmillä, lauluosuudet monikameratekniikalla Yle TV1:n studio 2:ssa, Pasilassa, ja ulkolähetysautolla Sondbyn kylässä, Porvoon eteläpuolella. Dokumenttiosuuksissa kerrotaan Ankin opiskelusta, kodista ja työympäristöstä. 

Ohjelman tuotanto on TV1:n Ajavietetoimituksen. Käsikirjoittaja, toimittaja ja ohjaaja on Erkki Pohjanheimo, tuottaja Aarre Elo. Sondbyn kylässä kylän lapset haastattelevat Ankia. Ohjelman musiikista vastaavat Pentti Lasanen ja Seppo Paakkunainen.  Ohjelman ensilähetys oli Yle TV1:ssä 6.7.1968.

## Viitteet
Peter Schneider

**Peter Schneider** (s. 4. huhtikuuta 1991 Klosterneuburg) on itävaltalainen jääkiekkoilija, pelipaikaltaan hyökkääjä. Hän pelaa Itävallan monikansallisessa ICEHL-sarjaa pelaavassa EC Salzburgissa. Schneider laukoo oikealta.

## Ura
### Seuraura

Schneider debytoi EBEL-liigassa kaudella 2017–2018 Vienna Capitalsin joukkueessa. Hän oli aikaisemmin pelannut Yhdysvalloissa USHL- ja ECHL-liigoissa sekä Tšekin nuorten liigassa. Schneider pelasi ensimmäisellä EBEL-kaudellaan 38 ottelua tehopistein 14+13=27 keräten 18 rangaistusminuuttia. Seuraavalla kaudella hän voitti koko EBEL-liigan pistepörssin tehopisteillä 35+34=69. Schneider valittiin kauden päätteeksi koko liigan arvokkaimmaksi pelaajaksi. Samalla kaudella Schneider edusti Capitalsia myös Mestarien liigassa, jossa hän pelasi kuusi ottelua tehopistein 7+3=10 keräten 29 rangaistusminuuttia.

Schneider siirtyi kaudella 2019–2020 Sveitsin NLA-liigaan EHC Bielin riveihin, jossa hän teki tehopisteet 12+11=23 pelaamassaan 38 ottelussa. Samalla kaudella Schneider pelasi myös kymmenen CHL-ottelua, joissa hän teki kuusi maalia. Schneider siirtyi kaudeksi 2020–2021 kaksivuotisella sopimuksella Tšekin Extraligaan HC Kometa Brnon joukkueeseen.

Schneider palasi kauden Tšekin Brnossa ja pelasi sen jälkeen Itävaltaan tehtyään sopimuksen EC Salzburgin kanssa. Schneider teki kauden 2021–2022 aikana runkosarjassa 52 pistettä ja oli Itävallan monikansallisen ICEHL-sarjan paras pistemies. Hän voitti 28 maalilla myös runkosarjan maalintekijätilaston, ja hänet palkittiin runkosarjan arvoikkampana pelaajana. Hän on ensimmäinen pelaaja, joka on voittanut arvokkaimmalla pelaajalle vuodesta 2009 jaetun Ron Kennedy -palkinnon kahdesti. Kausi päättyi Salzburgin mestaruuteen.

Schneider voitti ICEHL-sarjan mestaruuden myös keväällä 2024 ja 2025. Hän oli vuonna 2025 pudotuspelien paras pistemies. Hän teki 13 pudotuspeliottelussa 17 pistettä. Runkosarjassa hän teki 45 pistettä 40 ottelussa.

### Maajoukkueura
Schneider on edustanut Itävallan maajoukkuetta MM-kilpailuissa 2018, 2019, 2022, 2023 ja 2024. Tanskassa 2018 hän teki tehopisteet 1+1=2 pelaamassaan seitsemässä ottelussa. Slovakiassa 2019 Schneider pelasi kuusi ottelua tehopistein 1+2=3 keräten neljä rangaistusminuuttia. Schneider on edustanut Itävaltaa myös nuorten MM-kilpailuissa 2010, joissa hän keräsi yhden syöttöpisteen ja neljä rangaistusminuuttia pelaamassaan kuudessa ottelussa.

## Tilastoja

## Lähteet
Maria Antonietta Torriani

**Maria Antonietta Torelli-Torriani**, kirjailijanimi **Marchesa Colombi**, (1. tammikuuta 1840 Novara, Sardinian kuningaskunta – 24. maaliskuuta 1920 Torino, Italia) oli italialainen kirjailija ja toimittaja, joka osallistui italialaiseen naisliikkeeseen.

Torriani avioitui 1869 milanolaisen *[[Corriere della Sera]]* -lehden toimittajan Eugenio Torelli-Viollierin kanssa. Torrianin romaaneja ja novelleja sisältävä kirjallinen tuotanto on laaja.

Torriani jäi kirjailijana unohduksiin fasismin aikana, mutta myöhemmin Italo Calvino ja Natalia Ginzburg ovat tutkineet häntä ja nostaneet esiin.

## Lähteet

## Aiheesta muualla
Zhongnanhai

**Zhongnanhai** (; *keskinen ja eteläinen järvi*) on Pekingissä sijaitseva Kiinan kommunistisen puolueen päämaja ja Kiinan hallintokompleksi. Zhongnanhai on virallisen Kiinan valtakeskus.

Yli neljä metriä korkeiden muurien takana sijaitsee Zhongnanhain puisto, joka oli aikanaan keisareiden huvittelupaikka. Nykyisin paikka on Kiinan kommunistisen puolueen versio Kielletystä kaupungista. Varsinainen Kielletty kaupunki sijaitsee aivan Zhongnanhain vieressä.

Zhongnanhaissa sijaitsee Ming-dynastialta peräisin oleva paviljonki. Kommunistijohtaja Mao Zedong muutti paviljonkiin vuonna 1949. Siitä lähtien rakennus on toiminut kommunistisen puolueen ja Kiinan hallituksen päämajana sekä korkean tason johtajien kotina.

Kiinan tosiasiallisena johtajana vuosina 1972-1992 toiminut Deng Xiaoping asui Zhongnanhain ulkopuolella. Maon aikana lähes kaikki korkeimmat johtajat asuivat alueella.

## Lähteet

## Aiheesta muualla
Tjatse

**Tjatse** tai **Tjasse**, myös **Thiazi**, () on skandinaavisessa mytologiassa jättiläinen, joka kotkan hahmossa pakottaa Lokin auttamaan Idunnin sieppauksessa. Tjatse kantaa Idunnin ja hänen nuorentavat omenansa Jotunheimiin, jättiläisten maahan. Sen jälkeen aasajumalat alkavat nopeasti vanhentua, ja jumalat käskevät Lokia tuomaan Idunnin takaisin, tappamaan Tjatsen ja viskaamaan hänen silmänsä taivaalle. Loki noudattaa jumalten käskyä ja heittää surmatun Tjatsen silmät taivaalle, missä ne muuttuvat tähdiksi. Tjatsen tytär Skade saa myöhemmin Njordin aviomieheksi korvauksena isänsä surmasta.

## Lähteet
Akadimías

**Akadimías** (, ”Akatemian katu”) on katu Ateenan keskustassa Kreikassa. Se on nimetty kadun varrella sijaitsevan Ateenan akatemian mukaan.

Akadimías-katu kulkee Ateenan keskustassa suurin piirtein kaakkois–luoteissuunnassa. Se saa alkunsa Vasilíssis Sofías -kadulta Kreikan parlamenttitalon pohjoispuolelta ja päättyy Káningos-aukiolle Exárcheian kaupunginosassa. Kadun pituus on noin 1,2 kilometriä. Sen varrella sijaitsevat akatemiarakennuksen lisäksi muun muassa Ateenan yliopiston päärakennus sekä Kreikan kansalliskirjasto. Näiden rakennusten pääjulkisivu on kuitenkin kadun länsipuolella kulkevan Panepistimíou-kadun puolella. Akadimías-kadulla sijaitsevat myös muun muassa kadusta nimensä saanut Akadimían metroasema, Ateenan kunnallinen kulttuurikeskus, Ateenan yliopiston Kostís Palamás -rakennus eli entinen Ellinikó Ekpaideftírio -lyseo, yliopiston ylioppilastalo, Kreikan kansallisoopperan vanha rakennus sekä Elävöittävän lähteen (*Zoodóchos Pigí*) kirkko.


Tiedosto:Πνευματικό Κέντρο του Δήμου Αθηναίων 6645.jpg|Ateenan kunnallinen kulttuurikeskus.
Tiedosto:Πανεπιστημιακή Λέσχη ΕΚΠΑ 6641.jpg|Ateenan yliopiston ylioppilastalo.
Tiedosto:Elliniko Ekpaideytirio Massalias Akadimias DSC 1003a-1.jpg|Ateenan yliopiston Kostís Palamás -rakennus.
Tiedosto:The Church of Zoodochos Pigi on Akadimias Street in Athens on August 17, 2020.jpg|Elävöittävän lähteen kirkko.


## Lähteet

## Aiheesta muualla
Alexándras

**Alexándras** (, ”Aleksandran valtakatu”) on katu Ateenassa Kreikassa. Se on nimetty Kreikan ja Tanskan herttuatar Aleksandran mukaan.

Alexándras-katu kulkee Ateenan varsinaisen kaupunkialueen pohjoisosassa suurin piirtein länsi–itäsuunnassa. Se saa alkunsa 28is Oktovríou -kadulta ja päättyy Kifisías-kadulle. Kadun pituus on noin kolme kilometriä. Sen varrella sijaitsevat muun muassa Kreikan korkeimman oikeuden rakennus, Attikan alueen pääpoliisitalo, Panathinaikos FC:n kotistadion Apóstolos Nikolaḯdis -stadion sekä kadusta nimensä saanut Alexándrasin metroasema. Ampelókipoin metroasema sijaitsee kadun itäpäässä.


Tiedosto:Bus lane Athens.jpg|Alexándras-katua.
Tiedosto:Λεωφόρος Αλεξάνδρας 114 ^ Ιπποκράτους 215 - panoramio.jpg|Alexándras-kadun taloja.
Tiedosto:Αυστριακό Αρχαιολογικό Ινστιτούτο.jpg|Itävallan arkeologinen instituutti.


## Aiheesta muualla